Diari Oficial de la Generalitat Valenciana


Sumari del DOGV 9487, del 12-12-2022 (2022/11994)

RESOLUCIÓ de 2 de desembre, de la Vicepresidència Segona i Conselleria d'Habitatge i Arquitectura Bioclimàtica, per la qual s'incrementa la quantia màxima de la convocatòria regulada mitjançant l'Ordre 2/2022, de 17 de gener, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el pla «Recuperem llars», i es convoquen les ajudes per a l'exercici 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11061


Data del document
:   02-12-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * habitatge
    * ajuda a la construcció
    * ajuda pública

RESOLUCIÓ de 2 de desembre, de la Vicepresidència Segona i Conselleria d'Habitatge i Arquitectura Bioclimàtica, per la qual s'incrementa la quantia màxima de la convocatòria regulada mitjançant l'Ordre 2/2022, de 17 de gener, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el pla «Recuperem llars», i es convoquen les ajudes per a l'exercici 2022. [2022/11199]  
  
  
Mitjançant l'Ordre 2/2022, de 17 de gener, de la Vicepresidència Segona i Conselleria d'Habitatge i Arquitectura Bioclimàtica, es van aprovar les bases reguladores de la concessió de subvencions per a la rehabilitació d'habitatges o edificis d'habitatges d'entitats locals per a destinar-los a habitatge de lloguer amb finalitats socials mitjançant el pla «Recuperem llars» i es convoquen les ajudes per a l'exercici 2022. (DOGV 9267 / 31.01.2022).  
La quantia total màxima de les ajudes a concedir, d'acord amb el punt 1 de l'apartat segon de l'ordre esmentada, per la qual es convoquen les ajudes, es va establir inicialment en 5.000.000,00 euros, en funció de la disponibilitat pressupostària de la línia S1751000 de l'aplicació pressupostària 08.60.91.399.39.5 de fons propis no condicionats de la Generalitat per a l'exercici 2022.  
Aquesta ajuda màxima, tenint en compte la diversitat temporal de les actuacions subvencionables, està subjecta a una execució pressupostària desenvolupada en successives anualitats amb la següent dotació econòmica:  
  
Exercici pressupostari (anualitat) Aportació Generalitat (en ?)  
2022 1.500.000,00  
2023 1.000.000,00  
8652 779.367,00  
2025 1.600.000,00  
Totals globals ajudes 5.000.000,00  
  
  
D'altra banda, la base reguladora quinzena de l'ordre referida establia que «l'import global de les ajudes podrà ser ampliat en el cas d'existir disponibilitats pressupostàries, si resultara insuficient per a atendre les peticions que, presentades dins del termini, acrediten reunir els requisits i altres condicions establides en aquestes bases.»  
I en aquest mateix sentit, en l'apartat segon de la citada ordre relatiu a la convocatòria de les ajudes en el punt 1 s'estableix que si es compleixen algun dels supòsits previstos en l'article 58 del Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import anterior es podrà augmentar amb una quantia addicional de fins a 64.661.862,00 d'euros.  
Així mateix, s'indicava que aquest increment hauria de realitzar-se mitjançant resolució de la Vicepresidència Segona i Conselleria d'Habitatge i Arquitectura Bioclimàtica, en el cas de produir-se un increment de l'import del crèdit pressupostari disponible a conseqüència d'una generació, una ampliació o una incorporació de crèdit inicial, i hauria de publicar-se en el Diari Oficial de la Generalitat Valenciana prèviament a la resolució de concessió de les ajudes.  
En l'actualitat, havent finalitzat els terminis de presentació de sol·licituds i una vegada avaluades aquelles que, per complir els requisits, tindrien accés a les ajudes si les disponibilitats pressupostàries ho permeteren, s'ha constatat que aquesta dotació inicial resulta insuficient per a atendre-les íntegrament.  
Amb la finalitat de salvar aquesta circumstància, en data 8 de juny de 2022 (DOGV 9360, 13 de juny) s'ha dictat Resolució de la Conselleria d'Hisenda i Model Econòmic per la qual s'autoritza la modificació en l'annex de transferències i subvencions de capital del programa 431.50 Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica, mitjançant ajustos entre la dotació de diferents línies pressupostàries, habilitant l'addició de crèdit de 250.000,00 - a la línia M09121151 «Pla de recuperació d'habitatges amb finalitats socials. Pla «Recuperem llars»».  
Finalment mitjançant Acord del Consell de data 16 de setembre de 2022 s'autoritza incrementar els límits per a adquirir compromisos de despesa pluriennal en els exercicis 2023, 2024, i 2025 de la línia S1751000 «Pla de recuperació d'habitatges amb finalitats socials «Recuperem llars»» del programa 431.50 de la Direcció General de Qualitat, Rehabilitació i Eficiència Energètica segons el següent detall:  
  
Anualitat Límit actual (en ?) Límit modificat (en ?)  
2023 2.425.997,00 3.310.000,00  
2024 2.079.426,00 6.050.000,00  
2025 1.732.855,00 2.225.000,00  
  
  
En virtut de l'anterior, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Finançament de les ajudes  
Incrementar les quanties previstes en el punt 1 de l'apartat segon de l'ordre per la qual es convoquen les ajudes, dels 5.000.000,00 euros dotats inicialment fins a un import global màxim de 71.335.301,00 euros, en els termes i determinacions que els que s'especificaven en la resolució esmentada. Les xifres en euros, de dotació inicial, d'increment i de dotació final, queden ressenyades en el següent quadre:  
  
  
Dotació d'ajudes al pla «Recuperem llars» 2022 (en ?)  
Exercici pressupostari (anualitat) Dotació inicial  
convocatòria 2022 Increment dotació convocatòria 2022 Dotació final  
convocatòria 2022  
2022 1.500.000,00 1.265.700,00 2.765.700,00  
2023 1.000.000,00 5.100,00 1.005.100,00  
7392 525.127,00 3.674.800,00 4.574.800,00  
2025 1.600.000,34 880.263,00 2.225.000,00  
Total Ajuda 5.000.000,00 5.570.600,00 51.807.430,00  
  
  
  
Segon. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar un recurs potestatiu de reposició, en el termini d'un mes a comptar des de l'endemà de la publicació d'aquesta, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 2 de desembre de 2022.- El vicepresident segon i conseller d'Habitatge i Arquitectura Bioclimàtica: Héctor Illueca Ballester.